<classify> Mashindano hayo kwa vijana yalizishuhudia pia timu za wasichana kwa umri chini ya miaka 16 zikimaliza hatua ya fainali ambapo timu ya Moving The Goal Post, kutoka Kenya walitangazwa mabingwa baada ya kuwafunga Buguruni Youth Centre kwa mabao 2-1 magoli yaliyopatikana kwa njia ya penalti.Katika umri wa miaka 13 kwa wavulana, timu ya MYSA kutoka Kenya ilitwaa ubingwa baada ya kuifunga timu ya Msimamo Youth kutoka Dar es Salaam kwa bao 1-0, na kwa wasichana U-13 timu ya MYSA pia ilitwaa ubingwa kwa kuifunga Chrisc Arusha kwa mabao 5-0.Michuano hiyo pia ilishirikisha mchezo wa Wavu na katika umri wa chini ya miaka 16 kwa wavulana, vijana kutoka Chrisc Tanga walitangazwa mabingwa na kufuatiwa na Chrics Kenya huku kwa upande wa wasichana, Chrisc Tanga waliongoza na kufuatiwa na Chrisc Kenya walioshika nafasi ya pili.Aidha kwa upande wa mpira wa wavu kwa walemavu, yaani Sitting Volleyball, timu ya Chrisc kutoka Uganda ndio walifanikiwa kuwa mabingwa na nafasi ya pili kuchukuliwa na timu ya Moshi Local A.Michuano hiyo ya vijana hufanyika Juni kila mwaka mjini Moshi mkoani Kilimanjaro, ambapo mwaka huu ilishirikisha zaidi ya wachezaji 1,700 kutoka Zanzibar,Kenya,Zambia, Norway, Uganda,Rwanda,Burundi na wenyeji Tanzania.  <topic>: michezo 